Case ID: 1043005
Sentence 1: İşin halları:Məhkəmənin hökmü ilə Məhkum edilmişdir ona görə ki, o, xx xxxx 2018-ci il tarixdə saat 02:30 radələrində yüngül dərəcəli alkoqol sərxoşluğu vəziyyətində, BCD kateqoriyalı, AC 218703 seriyalı sürücülük vəsiqəsi ilə baş etibarnamə ilə idarə etdiyi texniki cəhətdən saz vəziyyətdə olan, «Hyundai-Azera» markalı, **-DV-*** dövlət qeydiyyat nişanlı avtomobillə Sumqayıt şəhəri, Koroğlu küçəsi ilə hərəkətdə olarkən «Yol hərəkəti haqqında» Azərbaycan Respublikası Qanununun 36-cı maddəsinin 1-ci hissəsinin 3-cü bəndinin, 37-ci maddəsinin 1-ci hissəsinin 8-ci bəndinin və 50-ci maddəsinin 1-ci hissəsinin 8-ci bəndinin tələblərini pozaraq, yəni yol hərəkəti üçün təhlükəsiz şərait yaratmalı, öz hərəkətləri və ya hərəkətsizliyi ilə digər hərəkət iştirakçılarına, onların nəqliyyat vasitələrinə və başqa əmlaka zərər vurmamalı, hərəkət-təhlükəsizliyi üçün qorxu törədən alkoqol, narkotik vasitələr, psixotrop maddələr və ya güclü təsir göstərən digər maddələrin istifadə edilməsi nəticəsində, diqqəti və çevikliyi azaldan dərman vasitələrinin təsiri altında, xəstə və əzgin, yorğun vəziyyətdə nəqliyyat vasitəsini idarə etməməli, habelə nəqliyyat vasitəsini idarə etmək ixtiyarını bu cür vəziyyətdə olan və ya eyni kateqoriyalı nəqliyyat vasitəsini idarə etmək hüququ olmayan şəxsə verməməli və yaşayış məntəqələri daxilində - saatda 60 kilometrdən çox olmayan sürətdə (səlahiyyətli orqanlar yolun müəyyən sahələrində daha yuxarı hədd müəyyən edə bilərlər, lakin bu hədd saatda 90 kilometrdən çox ola bilməz), yaşayış zonalarında və həyət ərazilərində isə saatda 20 kilometrdən çox olmayan sürətlə sürməli olduğu halda bunlara riayət etməyərək, hadisənin qarşısını almağa texniki imkanı olmasına baxmayaraq heç bir tədbir görməyərək avtomobili 90 km/saat sürətlə idarə edib irəlidə hərəkətdə olan Zərərçəkmiş şəxs2 idarə etdiyi «OKA» markalı **-BE-*** dövlət qeydiyyat nişanlı avtomobili idarə etdiyi avtomobilin ön hissəsi ilə arxadan vurmuş və nəticədə ehtiyatsızlıqdan sürücü Zərərçəkmiş şəxs2 beyin maddəsinə və mədəciklərinə qansızma, kəllə sümüklər və əsas sümüklərinin sınığı, sol beyin yarımkürəsinin sol gicgah təpə nahiyəsinə uyğun subdural hematoması, başın sol alın-təpə-gicgah nahiyəsinin dərialtı hematoması, bədənin qançır və sıyrıqları kimi insan həyatı üçün təhlükəli olan ağır xəsarət yetirərək kəllə qapağı və əsas sümüklərinin sınığı, beyin maddəsinə və mədəciklərinə qansızma səbəbindən ölməsinə, avtomobildə olan sərnişin Zərərçəkmiş şəxs1 isə beyin maddəsinə və mədəciklərinə qansızma, kəllə qapağı və əsas sümüklərinin sınığı, sağ beyin yarımkürəsinin gicgah təpə nahiyəsinə uyğun subdural hematoması, başın sağ təpə-gicgah nahiyəsinin dərialtı hematoması, bədən səthində qançırları kimi insan həyatı üçün təhlükəli olan ağır xəsarətlər yetirərək kəllə qapağı və əsas sümüklərinin sınığı, beyin maddəsinə və mədəciklərinə qansızma səbəbindən ölməsinə, Zərərçəkmiş şəxs3 mülkiyyətində olan «Hyundai-Azera» markalı, **-DV-*** dövlət qeydiyyat nişanlı avtomobilin deformasiyaya uğraması ilə əlaqədar olaraq ona 2520,00 (iki min beş yüz iyirmi) manat, zərərçəkmiş Zərərçəkmiş şəxs4 mülkiyyətində olan «OKA» markalı **-BE-*** dövlət qeydiyyat nişanlı avtomobilin deformasiyaya uğraması ilə əlaqədar olaraq ona 810,00 (səkkiz yüz on) manat dəyərində maddi ziyan vurması ilə nəticələnən yol hərəkət qaydalarını pozaraq yol nəqliyyat hadisəsi törətmişdir.